Document ID: 32004R0336

Κανονισμός (ΕΚ) αριθ. 336/2004 της Επιτροπής
της 26ης Φεβρουαρίου 2004
για την τροποποίηση του κανονισμού (ΕΚ) αριθ. 2241/2003 όσον αφορά τη διαθέσιμη ποσότητα για την οποία μπορούν να υποβληθούν αιτήσεις χορηγήσεως πιστοποιητικών εισαγωγής για ορισμένα προϊόντα του τομέα των αυγών και του κρέατος πουλερικών, για την περίοδο από την 1η Απριλίου έως τις 30 Απριλίου 2004
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (EΟK) αριθ. 2771/75 του Συμβουλίου, της 29ης Οκτωβρίου 1975, περί κοινής οργανώσεως των αγορών στον τομέα των αυγών(1),
τον κανονισμό (EΟK) αριθ. 2777/75 του Συμβουλίου, της 29ης Οκτωβρίου 1975, περί κοινής οργανώσεως των αγορών στον τομέα του κρέατος των πουλερικών(2),
τον κανονισμό (EΟK) αριθ. 2783/75 του Συμβουλίου, της 29ης Οκτωβρίου 1975, περί κοινού συστήματος εμπορίας για την ωοαλβουμίνη και τη γαλακτοαλβουμίνη(3),
τον κανονισμό (EK) αριθ. 1095/96 του Συμβουλίου, της 18ης Ιουνίου 1996, περί εφαρμογής των παραχωρήσεων του καταλόγου CXL, καταρτισθέντος κατόπιν των διαπραγματεύσεων του άρθρου XXIV.6 της GATT(4),
τον κανονισμό (EK) αριθ. 1474/95 της Επιτροπής, της 28ης Ιουνίου 1995, για το άνοιγμα και τον τρόπο διαχείρισης των δασμολογικών ποσοστώσεων στον τομέα των αυγών και των ωοαλβουμινών(5), και ιδίως το άρθρο 5 παράγραφος 5,
τον κανονισμό (EK) αριθ. 1251/96 της Επιτροπής, της 28ης Ιουνίου 1996, για το άνοιγμα και τον τρόπο διαχείρισης των δασμολογικών ποσοστώσεων στον τομέα του κρέατος πουλερικών(6), και ιδίως το άρθρο 5 παράγραφος 5,
Εκτιμώντας τα ακόλουθα:
(1) Λαμβάνοντας υπόψη την προσχώρηση στην Ευρωπαϊκή Ένωση, την 1η Μαΐου 2004, της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, η κατανομή των ποσοτήτων που προβλέπονται στις ποσοστώσεις των κανονισμών της Επιτροπής (EK) αριθ. 1474/95 και (EK) αριθ. 1251/96, όπως τροποποιήθηκε από τους κανονισμούς της Επιτροπής (EK) αριθ. 328/2004(7) και (ΕΚ) αριθ. 331/2004(8) της 26 Φεβρουαρίου 2004, αντίστοιχα για την περίοδο από την 1η Απριλίου έως τις 30 Ιουνίου 2004.
(2) Δεδομένου ότι η περίοδος από την 1η Απριλίου έως τις 30 Ιουνίου 2004 έχει διαιρεθεί σε δύο μέρη, πρέπει να τροποποιηθεί ο κανονισμός (EK) αριθ. 2241/2003 της Επιτροπής, της 19ης Δεκεμβρίου 2003, για τον καθορισμό ορίων εντός των οποίων δύνανται να γίνουν αποδεκτές οι αιτήσεις που υποβλήθηκαν τον Δεκέμβριο του 2003 για πιστοποιητικά εισαγωγής για ορισμένα προϊόντα του τομέα των αυγών και του κρέατος πουλερικών στα πλαίσια των κανονισμών (EK) αριθ. 1474/95 και (EK) αριθ. 1251/96(9) και να κατανεμηθούν οι διαθέσιμες ποσότητες με τις ίδιες αναλογίες με αυτές που ορίστηκαν από τους κανονισμούς (EK) αριθ. 328/2004 και (ΕΚ) αριθ. 331/2004 αντίστοιχα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 2241/2003 τροποποιείται ως εξής:
α) Στο άρθρο 1, η παράγραφος 2 αντικαθίσταται από το ακόλουθο κείμενο:
"2. Για την περίοδο από την 1η Απριλίου έως τις 30 Απριλίου 2004, οι αιτήσεις χορηγήσεων πιστοποιητικών εισαγωγής μπορούν να υποβληθούν για τη συνολική ποσότητα που αναφέρεται στο παράρτημα του παρόντος κανονισμού, σύμφωνα με τις διατάξεις των κανονισμών (EK) αριθ. 1474/95 και (EK) αριθ. 1251/96."
β) Το παράρτημα αντικαθίσταται από το κείμενο που εμφαίνεται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Μαρτίου 2004.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Φεβρουαρίου 2004.

Labels: 3
17